CELEX: 62009CA0195
Language: et
Date: 2011-07-28 00:00:00
Title: Kohtuasi C-195/09: Euroopa Kohtu (teine koda) 28. juuli 2011 . aasta otsus (High Court of Justice (Chancery Division) (Ühendkuningriik) eelotsusetaotlus) — Synthon BV versus Merz Pharma GmbH & Co KG (Patendiõigus — Ravimid — Ravimite täiendava kaitse tunnistus — Määrus (EMÜ) nr 1768/92 — Artikkel 2 — Kohaldamisala — Direktiivis 65/65/EMÜ ette nähtud ohutuse ja tõhususe hindamine — Puudumine — Tunnistuse tühisus)

8.10.2011   
            
            
               ET
            
            
               Euroopa Liidu Teataja
            
            
               C 298/2
            
         Euroopa Kohtu (teine koda) 28. juuli 2011. aasta otsus (High Court of Justice (Chancery Division) (Ühendkuningriik) eelotsusetaotlus) — Synthon BV versus Merz Pharma GmbH & Co KG
   (Kohtuasi C-195/09) (1)
   
   (Patendiõigus - Ravimid - Ravimite täiendava kaitse tunnistus - Määrus (EMÜ) nr 1768/92 - Artikkel 2 - Kohaldamisala - Direktiivis 65/65/EMÜ ette nähtud ohutuse ja tõhususe hindamine - Puudumine - Tunnistuse tühisus)
   2011/C 298/02
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (Chancery Division)
   
      Põhikohtuasja pooled
   
   
      Hageja: Synthon BV
   
      Kostja: Merz Pharma GmbH & Co KG
   
      Ese
   
   Eelotsusetaotlus — High Court of Justice (Chancery Division) — Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/11, lk 200) artiklite 13 ja 19 tõlgendamine — Mõiste „esimene ühenduses turuleviimise luba” — Luba, mis on antud vastavalt siseriiklikule seadusele, millega rakendati nõukogu 26. jaanuari 1965. aasta direktiiv 65/65/EMÜ ravimeid käsitlevate õigus- ja haldusnormide ühtlustamise kohta (EÜT 1962, 22, lk 369) — Luba andva siseriikliku ametiasutuse kohustus hinnata andmeid nii, nagu nõuab nimetatud direktiiv.
   
      Resolutsioon
   
   
               1.
            
            
               Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (muudetud aktiga Austria Vabariigi, Soome Vabariigi ja Rootsi Kuningriigi ühinemistingimuste ja asutamislepingutesse tehtavate muudatuste kohta) artiklit 2 tuleb tõlgendada nii, et selline toode nagu põhikohtuasjas vaadeldav, mis on inimtervishoius kasutatava ravimina Euroopa Ühenduses turule viidud enne nõukogu 26. jaanuari 1965. aasta direktiiviga 65/65/EMÜ ravimeid käsitlevate õigusnormide ühtlustamise kohta (muudetud nõukogu 3. mai 1989. aasta direktiiviga 89/341/EMÜ) kooskõlas oleva turuleviimisloa saamist ja eelkõige ilma, et see toode oleks läbinud ohutuse ja tõhususe hindamist, ei kuulu kõnealuse määruse kohaldamisalasse ja sellele ei saa anda täiendava kaitse tunnistust.
            
         
               2.
            
            
               Täiendava kaitse tunnistus, mis on antud tootele, mis ei kuulu muudetud määruse nr 1768/92 kohaldamisalasse, nagu see on defineeritud määruse artiklis 2, on tühine.
            
         
      (1)  ELT C 193, 15.8.2009.